Marko Aurelioren exedra

Marko Aurelioren exedra Erromako Museo Kapitolinoetako Kontserbatzaileen Jauregia deritzon eraikineko areto moderno bat da, 21. mendean inauguratua, exedra formakoa: eserlekuak inguruan biltzen dituen zirkulu erdi bat, zeinean Marko Aurelioren zaldizko estatua ageri den nabarmen, beste maisulan batzuekin batera. Zenbait premia bildu ziren Museo Kapitolinoak areto handi berri honekin zabaltzeko 1990eko hamarkadan. Marko Aurelioren zaldizko estatua lehen plaza irekian zegoen, eta eraberritzea behar izan zuen (kanpoan plazan 21. mendean ikusten dena erreplika da). Museoaren espazioa betetzen ari zen, eta gainera indusketak egin ziren lorategietan non Jupiterren tenplu zaharraren aztarnak azaldu ziren, eta haiek nolabait erakusteko eta gordetzeko moduan ere pentsatu zuten. Carlo Aymonino arkitektuak proiektatu zuen aretoa, eta bere izaeran nabarmentzen da zirkulu erdi handi batean bisitariek esertzeko duten aukera. Iruditegia Erreferentziak Kanpo estekak